Lav et referat af nedenstående tekst:

Tekst:
En af de organisationer, som arrangerer sommerlejre, er Blå Kors, der i de her dage afholder lejr for 39 børn på Onsild Idrætsefterskole ved Hobro. - Det er hyggeligt at være her, og meget bedre end at kede sig halvt ihjel derhjemme, siger Janick Spottag Theodor Clausen, der er en af børnene på sommerlejren. I lighed med for eksempel Red Barnet, der i år har fordoblet antallet af sommerlejre med flere end 1.000 børn og voksne, så har også Blå Kors sommerlejre haft vokseværk den her sommer. Fem lejre er blevet til syv med flere end 200 børn. - Mange derude har brug for en hjælpende til at komme på sommerferie. Efterspørgslen er stor, men hvorfor kan jeg ikke give et entydigt svar på, siger lejrchef Jesper Bech Myhre. Meningen med den ugelange Blå Kors-sommerlejr er at give børnene et pusterum fra hverdagen. De kommer fra familier med forskellige udfordringer som misbrug af alkohol eller stoffer, fattigdom, psykisk sygdom eller sociale problemer. Fredag rejser børnene hjem. - Jeg kommer til at savne at være her. Jeg har fået mange gode venner, siger Janick Spottag Theodor Clausen. Blå Kors og de andre hjælpeorganisationers sommerlejre er gratis for børnene at deltage i.

Referat:
Flere hjælpeorganisationer har meldt ud, at de den her sommer sender rekordmange børn fra socialt udsatte familier på ferielejr.